The Legend of Zelda: Majora's Mask

estas aventura videoludo eldonita de Nintendo en 2000 por la videoludilo Nintendo 64. Estis la dua videoludo en la serio The Legend of Zelda kun tridimensiaj komputilaj grafikoj, kaj estas la daŭrigo de The Legend of Zelda: Ocarina of Time. Estis kreita de kreativa teamo gvidata de Eiji Aonuma, Yoshiaki Koizumi kaj Shigeru Miyamoto dum malpli ol du jaroj, kaj havas plibonigitajn grafikojn ol Ocarina of Time kaj multajn ŝanĝojn al ludado, sed reuzas karaktermodelojn kaj aliajn elementojn pro tempolimoj de la mallonga disvoviĝo.

La ludanto regas Link, kiu, kelkaj montaj post la eventoj de Ocarina of Time, estas transportita al la paralela mondo de Termina, kie la Skull Kid (sub la kontrolo de la masko de Maĵora) provas kaŭzi la lunon fali kaj destruas Termina. La ludanto havas nur tri tagojn por savi Termina, sed se oni ne povus savi Termina en la tempokadro, oni povas ludi la "Kanto de Tempo", kiu permesas tempovojaĝi al antaŭ tri tagoj, kreante tempobuklon. Kiel aliaj ludoj en la serio, la ludanto devas kompletigi kompleksajn puzlojn kaj ankaŭ batali malamikojn en pluraj kelkarceroj. Majora's Mask ankaŭ bezonas la Expansion Pak por funkcii, ĉefe pro la kompleksaj ludmekanikoj, kiel la tritaga ciklo kaj la maska sistemo.

Majora's Mask estis kritike laŭdita kaj ankoraŭ konsideras ĝin kiel unu el la plej bonaj videoludoj. Kelkaj recenzistoj konsideris la ludon egala al aŭ supera al Ocarina of Time en certaj aspektoj, kaj laŭdis ĝin por ĝia noviga ludado, komplika dezajno, fortikaj kontroloj kaj atmosfera muziko. Tamen, estis kelkaj negravaj kritikoj pri grafikaj limigoj, kaj kelkaj konsideris la ludon malpli pionira ol ĝia antaŭanto. Retrospektivaj analizoj aparte elstarigis la malhelan rakontan tonon kaj emocian profundon.

Majora's Mask estis reeldonita en The Legend of Zelda: Collector's Edition por la GameCube en 2003, sur la Virtual Console servo por la Wii kaj Wii U, kaj la Nintendo Classics servo por la Nintendo Switch. Reludigo por la Nintendo 3DS, nomita The Legend of Zelda: Majora's Mask 3D, estis eldonita en 2015.

Intrigo
Post la eventoj de The Legend of Zelda: Ocarina of Time, Link estas transportata al lia infanaĝo denove, sed la feo kaj fidinda kunulo de Link, Navi, mistere foriras. Link renkontas denove Princino Zelda kaj avertas ŝin pri la teruraj eventoj de Ocarina of Time, kiu sukcese haltigas la malbonan Ganondorf de transpreni Hyrule. Link estas celebrata kiel heroo, sed li finfine decidas iri trovi Navi. Zelda igas Link promesi viziti ŝin, kaj instruas al li la "Kanto de Tempo" sur sia okarino.

Link iras al la Perdita Arbaro kun sia ĉevalo Epona por trovi Navi. Tamen, la maliceta Skull Kid, kun la gefrataj feoj Tatl and Tael, embuskas lin kaj rabas Epona kaj lia okarino. Link postkuras ilin, sed Skull Kid, kun la potenco de la Masko de Maĵora, malbenas lin kaj transformigas lin en Deku Scrub. Dum Tatl mokas Link en lia nova formo, Skull Kid kaj Tael hazarde lasas ŝin malantaŭ, do Link kaj Tatl estas devigitaj labori kune; Tatl prenas similan rolon en ludado kiel Navi en Ocarina of Time, sed kun konsiderinde malsama personeco.

Link kaj Tatl sekvas Skull Kid kaj Tael, kaj troviĝas ne en Hyrule sed en nova mondo nomata Termina, en urbo nomata Clock Town (esperantigite Urbo de Horloĝo). Ili renkontas la Feliĉan Vendiston de Maskoj, kiu estis la posedanto de la Masko de Maĵora antaŭ Skull Kid; li promesas al Link, ke li povas nuligi la malbenon de Link se Link trovas la Maskon de Maĵora por li. Tamen, Link nur havas tri tagojn por akiri ĝin, ĉar post tri tagoj li forlasos la urbon.

Link trovas la Skull Kid en tri tagoj, sed malsukcesas akiri la Maskon de Maĵora. Samtempe, la Skull Kid farigis la lunon fali per la potenco de la Masko de Maĵora, kaj Link batalas Skull Kid super la horloĝturo en la centro de Clock Town dum la luno falas kaj preskaŭ detruas Termina. En la batalo, Tael malespere instruas al Link voki la Kvar Gigantojn respondantajn al la kvar kompasdirektoj. Link, ankoraŭ en formo de Deku Scrub, batas sian okarinon el la mano de Skull Kid per veziko, kaj reakiras la okarinon; li subite havas retromemoron al Princino Zelda, kaj memoras la "Kanto de Tempo". Li ludas la kanton, kaj mirakle revenas al sia unua tago en Termina.

Link kaj Tatl revenas al la Feliĉa Vendisto de Maskoj, kiu erare kredas, ke Link havas la Maskon de Maĵora. Kiel promesite, li nuligas la malbenon de Link, sed rapide komprenas, ke Link ne havas la Maskon. Li multe koleras, kaj klarigas ke la Masko de Maĵora posedas antikvan kaj tre danĝeran potencon kiun povas kaŭzi la finon de la mondo. Li finfine trankviliĝas, sed denove petas Link trovi la Maskon de Maĵora.

Kategorio:The Legend of Zelda
Kategorio:Videoludoj aperintaj en 2000
Kategorio:Videoludoj de Nintendo
Kategorio:Videoludoj kreitaj en Japanio
Kategorio:Videoludoj ludeblaj per Nintendo 64
Kategorio:Aventuraj videoludoj